Държавен вестник, бр. 55, 2021 г., стр. 7

БРОЙ  55	
Д Ъ Р Ж А В Е Н  В Е С Т Н И К 	
СТР.  7  
Г л а в а  I I
ОПРЕДЕЛЕНИЯ
Член 3 
Общи определения
1. За целите на тази Спогодба, освен ако 
контекстът не изисква друго:
а) термините „едната договаряща държава“ 
и „другата договаряща държава“ озна-
чават Кралство Нидерландия, по отно-
шение на Нидерландия, или България, 
според изискванията на контекста;
б) терминът „Нидерландия“ означава:
(i)  европейската част на Кралство Ни-
дерландия, включително неговото 
териториално море и всяко прос-
транство отвъд и непосредствено до 
териториалното море, върху които 
Кралство Нидерландия, в съответ-
ствие с международното право, уп-
ражнява юрисдикция или суверенни 
права; и
(ii) карибската част на Кралство Ни-
дерландия, която е разположена 
в Карибско море и се състои от 
островните територии Бонер, Синт 
Еустациус и Саба, включително 
тяхното териториално море и всяко 
пространство отвъд и непосредстве-
но до териториалното море, върху 
които Кралство Нидерландия, в 
съответствие с международното 
право, упражнява юрисдикция или 
суверенни права, с изключение на 
частите, които са свързани с Аруба, 
Кюрасао и Синт Маартен; 
в)   терминът „България“ означава Републи-
ка България, а когато се употребява в 
географски смисъл, означава терито-
рията и териториалното море, върху 
които тя упражнява своя държавен 
суверенитет, както и континенталния 
шелф и изключителната икономическа 
зона, върху които упражнява суверенни 
права и юрисдикция в съответствие с 
международното право;
г)   терминът „лице“ включва физическо 
лице, дружество и всяко друго сдруже-
ние от лица;
д)   терминът „дружество“ означава всяко 
юридическо лице или всяко образува-
ние, което се третира като юридическо 
лице за целите на данъчното облагане;
е)   терминът „предприятие“ се отнася за 
осъществяването на всякаква стопанска 
дейност;
ж) термините „предприятие на едната до-
говаряща държава“ и „предприятие на 
другата договаряща държава“ означават 
съответно предприятие, ръководено 
от местно лице на едната договаряща 
държава, и предприятие, ръководено 
от местно лице на другата договаряща 
държава;
з) терминът „международен транспорт“ 
означава всеки превоз с кораб, самолет 
или пътно превозно средство, използвани 
от предприятие на едната договаряща 
държава, освен когато корабът, самолетът 
или пътното превозно средство се използ-
ват единствено между места, намиращи 
се в другата договаряща държава;
и) терминът „компетентен орган“ означава:
(i)   за Нидерландия, министъра на финан-
сите или упълномощен представител;
(ii) за България, министъра на финанси-
те или упълномощен представител;
к) терминът „национално лице“, по отно-
шение на договаряща държава, означава:
(i)   всяко физическо лице, притежаващо 
гражданство на тази договаряща 
държава; и
(ii) всяко юридическо лице, гражданско 
дружество или сдружение, чийто 
статут се определя от действащите 
закони на тази договаряща държава;
л)  терминът „стопанска дейност“ включва 
осъществяването на професионални 
услуги и други дейности с независим 
характер;
м)  терминът „пенсионен фонд“ означава 
всеки план, схема, фонд, тръст или 
друга договореност, установени в едната 
договаряща държава, които:
(i)   в общия случай са освободени от 
данъци върху доходите в тази дър-
жава; и
(ii) оперират основно за управлението 
или предоставянето на пенсионни 
обезщетения или за получаването на 
доходи в полза на една или повече 
такива договорености;
н) терминът „призната фондова борса“ 
означава:
(i)   всяка фондова борса в Европейската 
икономическа зона; и
(ii) всяка друга фондова борса, за която 
има съгласие между компетентните 
органи на договарящите държави, 
при условие че покупката или про-
дажбата на акции или дялове на 
фондовата борса не е изрично или 
мълчаливо ограничена до ограни-
чена група инвеститори.
2. При прилагането на Спогодбата във 
всеки момент от едната договаряща държава 
всеки термин, който не е определен в нея, ще 
има значението, което му придава към този 
момент законодателството на тази държава по 
отношение на данъците, обхванати от Спогод-
бата, освен ако контекстът не изисква друго. 
Всяко значение, определено в приложимите 
данъчни закони на тази държава, ще има пре-
димство спрямо значението на този термин, 
определено в други закони на тази държава.